
REPUBLIKA HRVATSKA						
TRGOVAČKI SUD U SPLITU
Sukoišanska 6, Split                                                                           
REPUBLIKA HRVATSKA
RJEŠENJE 
Trgovački sud u Splitu, po sutkinji Ani Golub Gruić, u postupku povodom zahtjeva FINANCIJSKE AGENCIJE, Regionalni centar Split, Podružnica Split, Mažuranićevo šetalište 24B, OIB: 85821130368, za provedbu skraćenog stečajnog postupka nad dužnikom  ZEKA 2009 d.o.o., OIB: 42054458975, Čelina (Grad Omiš), Zavode bb, dana 22. rujna 2017. godine   
riješio je
Obustavlja se skraćeni stečajni postupak nad trgovačkim društvom ZEKA 2009 d.o.o., OIB: 42054458975, Čelina (Grad Omiš), Zavode bb. 
Obrazloženje
Pred ovim sudom dana 17. veljače 2017. godine zaprimljen je prijedlog Financijska agencija, Regionalni centar Split zahtjev za provedbu skraćenog stečajnog postupka nad ZEKA 2009 d.o.o., OIB: 42054458975, Čelina (Grad Omiš), Zavode bb.
U podnesenom zahtjevu navedeno je da dužnik na dan 7. veljače 2017. godine, u Očevidniku redoslijeda osnova za plaćanje, ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 54.104,03 kuna, kao i da prema podacima koji su dostavljeni od Hrvatskog zavoda za mirovinsko osiguranje, dužnik nema zaposlenih.
Budući da su prema podacima iz podnesenog zahtjeva bile ispunjene pretpostavke iz čl. 428. Stečajnog zakona (˝Narodne novine˝ broj 71/15; dalje: SZ) ovaj sud je 21. veljače 2017. godine na mrežnoj stranici e-Oglasna ploča sudova objavio oglas s podacima o identifikaciji dužnika te ukupnom iznosu duga dužnika evidentiranog na temelju neizvršenih osnova za plaćanje. Isto tako, tim, oglasom su osobe ovlaštene za zastupanje dužnika pozvane da u roku od 15 dana od dana objave oglasa podnesu sudu javnobilježnički ovjerovljen popis imovine i obveza dužnika na propisanom obrascu, a vjerovnici dužnika su pozvani da najkasnije u roku od 45 dana od objave oglasa predlože otvaranje stečajnog postupka nad dužnikom, sve to uz upozorenje na pravne posljedice nepodnošenja prijedloga za otvaranje stečajnog postupka.
Republika Hrvatska, Ministarstvo financija, Porezna uprava, zastupana po Županijskom državnom odvjetništvu u Splitu, dostavila je 14. ožujka 2017. godine prijedlog za otvaranje stečajnog postupka na propisanom obrascu (list 10-11 spisa). U prilogu prijedloga dostavljeno je stanje računa poreznog obveznika ZEKA 2009 d.o.o., OIB: 42054458975, Čelina (Grad Omiš), Zavode bb, na dan 1. ožujka 2017. godine iz kojeg proizlazi kako dužnik duguje iznos od 46.272,17 kn, čime je Republika  Hrvatska,  Ministarstvo financija, Porezna uprava, učinila vjerojatnim postojanje tražbine prema dužniku (list 12 spisa). Nadalje, predlagatelj navodi da dužnik ima dugotrajnu imovinu koja bi bila dostatna za plaćanje troškova stečajnog postupka te u tom pravcu dostavlja podatak Ministarstva financija, Porezne uprave klasa: 418-01/2017-001/002186, Urbroj: 541-2017-0022 od 28. veljače 2017. godine, zapisnik Ministarstva financija-Porezna uprava o obavljenom poreznom nadzoru poreza na dobit za 2014. godine klasa: UP/I-471-02/15-01/853, Urbroj: 513-07-29-01-16-08 od 19. veljače 2016. godine, te zk izvadak Općinskog suda u Splitu, zemljišnoknjižni odjel Omiš iz kojeg proizlazi kako je dužnik vlasnik k.č.br. 347/69, kuća i dvorište, kuća i dvorište 336 m2, kuća 107 m2 i dvorište 229 m2, upisane u zk.ul. 3486 K.O. Rogoznica.  
Odredbom čl. 431. st. 1. SZ-a propisano je da ako osobe ovlaštene za zastupanje dužnika po zakonu u roku od 15 dana ne podnesu popis imovine i obveza dužnika ili ako iz tog popisa proizlazi da dužnik ima imovinu koja nije dostatna za namirenje predvidivih troškova stečajnog postupka te ako u roku od 45 dana nijedan vjerovnik ne predloži otvaranje stečajnog postupka i ne predujmi sredstva za namirenje troškova postupka, smatrat će se da je dužnik nesposoban za plaćanje. U tom slučaju sud će po službenoj dužnosti donijeti rješenje o otvaranju i zaključenju skraćenog stečajnog postupka nad dužnikom. 
Nadalje, odredbom čl. 433. SZ-a ako nisu ispunjene pretpostavke za istodobno otvaranje i zaključenje skraćenoga stečajnog postupka prema čl. 431. SZ-a, sud će obustaviti skraćeni stečajni postupak i odgovarajućom primjenom općih odredbi stečajnoga postupka donijeti rješenje o pokretanju prethodnoga postupka odnosno otvaranju stečajnoga postupka.
S obzirom na to da je Republika Hrvatska, Ministarstvo financija, Porezna uprava, kao vjerovnik koji je u smislu čl. 114. st. 3. SZ-a oslobođen plaćanja predujma za namirenje troškova stečajnog postupka iz čl. 114. st. 1. SZ-a, u roku 45 dana od dana objave oglasa predložila otvoriti stečaj nad dužnikom i obavijestila sud kako dužnik ima navedenu imovinu, a čija bi vrijednost prema sada dostupnim podacima bila dostatna za namirenje predvidivih troškova stečajnoga postupka, sud je na temelju odredbe čl. 433. SZ-a riješio kao u izreci. 
Sud će, po pravomoćnosti ovog rješenja, odgovarajućom primjenom općih odredbi stečajnoga postupka propisanih Stečajnim zakonom donijeti rješenje o pokretanju prethodnoga postupka odnosno otvaranju stečajnoga postupka.
U Splitu, 22. rujna 2017. godine 
SUTKINJA
ANA GOLUB GRUIĆ


POUKA O PRAVNOM LIJEKU: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 




DNA: 
- predlagatelju 
- Županijsko državno odvjetništvo u Splitu na br. S-DO-59/2017
- dužniku 
- mrežna stranica e-Oglasna ploča sudova 
- spis

